Στο διαμέρισμα της Κατερίνας μείναμε κατά τη διάρκεια των καλοκαιρινών μας διακοπών στην Ιεράπετρα. Το διαμέρισμα είναι πολύ ευχάριστο, άνετο, φωτεινό και με μεγάλες τζαμαρίες που κοιτούν σε μία ιδιωτική αυλή... νιώθεις σαν στο σπίτι σου. Η αυλή ήταν ιδανική για τη μικρή μου κορούλα, αλλά και για πρωινό καφεδάκι! Η διακόσμηση του σπιτιού πολύ ωραία και σύγχρονη. Πολύ καλά εξοπλισμένη κουζίνα, μεγάλες ντουλάπες και κλιματισμός που δούλευε πάρα πολύ καλά (σημαντικό για όποιον επισκεφτεί καλοκαίρι την Κρήτη). Επίσης, πολύ βολική τοποθεσία με εύκολο πάρκινγκ, κοντά σε σούπερ μάρκετ, παραλία και μόλις λίγα λεπτά περπάτημα από το κέντρο της πόλης.
Η Κατερίνα είναι μία πολύ ευχάριστη και πρόθυμη οικοδέσποινα. Μου έκανε εντύπωση ότι ανταποκρίθηκε άμεσα σε κάθε επικοινωνία μας και μας βοήθησε πολύ να νιώσουμε σαν στο σπίτι μας... ευχαριστούμε για τα νόστιμα σύκα :-) ! Επίσης, είχε προβλέψει ώστε να υπάρχουν παιχνιδάκια μέσα στο σπίτι, πολύχρωμα παιδικά σεντόνια, ακόμα και προστατευτικά στις γωνίες του τραπεζιού για την τρίχρονη κόρη μας!
Ανεπιφύλακτα θα σύστηνα το σπίτι σε φίλους μου!